Markus Howard

Markusas Entonis Hauardas (Markus Anthony Howard, g. 1999 m. kovo 3 d.) – Jungtinių Amerikos Valstijų krepšininkas, rungtyniaujantis kaip atakuojantis gynėjas.

Gimė puertorikiečių kilmės šeimoje.Fbpur pone el ojo en Markus Howard, elvocero.com Tėvas – krepšinio treneris, brolis – profesionalus krepšininkas Džordanas Hauardas.

Markusas Hauardas žaidė Perio mokyklos (Gilbertas, Arizona) ir Findlio parengiamosios (Hendersonas, Nevada) mokyklų komandose, 2016–2020 m. atstovavo Marketo (Marquette) universiteto (Milvokis) komandai „Golden Eagles“. 2019–20 m. buvo rezultatyviausias NCAA reguliariojo sezono žaidėjas (vid. 27,8 tšk.).2019-20 Men’s College Basketball Leaders Nors 2020 m. NBA naujokų biržoje nebuvo pašauktas, M. Hauardas sudarė dvišalį kontraktą su Denverio „Nuggets“.„Nuggets sign guard Markus Howard to two-way contract“. nba.com. Rungtyniavo epizodiškai (vid. po 5,6 min., pelnydavo vid. 3,4 taško), buvo skolinamas į G lygą. 2022 m. liepą persikėlė į Europą ir sudarė sutartį su Vitorijos „Baskonia“, kur netruko tapti komandos lyderiu.

Markusas Hauardas atstovavo JAV jaunimo rinktinėms 2015 m. Amerikos U-16 ir 2016 m. pasaulio U-17 čempionatuose.

Žaidėjas pasižymi kaip labai geras tritaškininkas – koledže jo tritaškių pataikymo vidurkis siekė 42,7 %, NBA – 34,1 %, Eurolygoje – 40,1 %. 2023–24 m. Eurolygos sezone tai buvo daugiausia tritaškių metęs ir pataikęs žaidėjas.

 Laimėjimai 
 U-17 pasaulio krepšinio čempionatas – 2016 m. (su JAV rinktine)
 Alfonso Fordo apdovanojimas (2024 m.)
 Ispanijos Karaliaus krepšinio taurė (2026 m.)

 Šaltiniai 

Kategorija:JAV krepšininkai